Suntem peste 5000 de popoare indigene în întreaga lume,
cuprinzând 476 milioane de persoane în 90 de țări.
Toate comunitățile indigene sunt distincte
din punct de vedere cultural,
dar toți ne confruntăm cu aceleași provocări
legate de drepturile omului.
Pe tot globul,
suferim de discriminare, marginalizare și excludere
din cadrul proceselor și deciziilor politice
care ne afectează viața.
Dreptul asupra terenurilor, teritoriilor și resurselor naturale
nu ne este respectat.
Acest lucru ne afectează sever traiul,
securitatea alimentară și bunăstarea.
De asemenea, suntem de trei ori mai predispuși
să trăim în sărăcie extremă,
fapt care ne face mult mai vulnerabili la impactul schimbărilor climatice
și la devastatoarele efecte ale COVID-19.
Este esențial să documentăm și să creștem gradul de conștientizare
asupra situației drepturilor noastre umane.
De aceea, a fost creată platforma Indigenous Navigator,
pentru a oferi un set de instrumente care să monitorizeze recunoașterea
și implementarea drepturilor noastre la nivel global.
Indigenous Navigator a fost creat
de popoare indigene și organizații pentru drepturile omului.
Instrumentele și resursele online ajută comunitățile indigene
să colecteze date asupra comunității și a situației la nivel național.
Instrumentele cuprind domenii tematice esențiale.
Acestea includ drepturi de auto-determinare,
terenuri, teritorii și resurse,
precum și sănătate și educație.
Monitorizarea Declarației ONU asupra Drepturilor Popoarelor Indigene
și a altor drepturi umane și instrumente de lucru
sunt transformate în instrumente,
și la fel și toate obiectivele de dezvoltare sustenabilă
referitoare la drepturile popoarelor indigene.
Așadar, Indigenous Navigator poate fi utilizat pentru a monitoriza
atât cele mai importante instrumente ale drepturilor omului,
cât și obiectivele dezvoltării sustenabile.
Datele colectate sunt prezentate
în rapoarte naționale și comunitare cuprinzătoare
ce pot fi vizualizate, explorate și comparate
în portalul nostru online.
Prin documentarea și raportarea situației noastre
ne putem îmbunătăți accesul la justiție și dezvoltare,
și ajutăm la documentarea situației popoarelor indigene la nivel global.
Comunitățile indigene pot folosi datele pentru a pleda pentru drepturile lor
la nivel local, național și internațional.
Totodată, aceste date pot ajuta și la tragerea la răspundere a statelor
prin monitorizarea respectării sau neîndeplinirii obligațiilor
privind drepturile umane referitoare la popoarele indigene.
Multe comunități indigene
au beneficiat deja de instrumentele platformei Indigenous Navigator.
Una dintre acestea este Okani,
o organizație indigenă bazată pe comunitate,
cu sediul în Camerun.
Folosind instrumentul de colectare a datelor la nivelul comunității,
Okani a putut înregistra numărul membrilor comunității
care nu au certificate de naștere și cărți de identitate națională.
Fără aceste documente, ei nu pot vota,
aplica pentru locuri de muncă sau deplasa liber în țară.
Aceste date i-au oferit lui Okani importante materiale pentru apărare
care au ajutat-o să ia măsuri.
În felul acesta, Indigenous Navigator
poate susține și întări guvernele auto-determinate
și ne dă puterea de a ne revendica drepturile.
Pentru mai multe informații, intrați pe www.indigenousnavigator.org